เรื่องร้องเรียน: ตั้งวงกินเหล้า พูดคุยเสียงดังรบกวนบ่อยครั้ง รวมถึงมาจุดเตาปิ้งย่างหน้าบ้านเลขที่ 287/80 วันที่กระทำล่าสุด 19/02/66 เวลา 18:00-22:10 น
การดำเนินการของเจ้าหน้าที่: เจ้าหน้าที่ได้ตรวจสอบเรื่องร้องเรียน เมื่อวันที่ 22 กุมภาพันธ์ 2566 ขณะตรวจสอบไม่พบการปิ้งย่างอาหาร จึงได้สอบถามเจ้าของบ้าน แจ้งว่าได้ทำการปิ้งย่างอาหารกินกันบริเวณหน้าบ้าน เบื้องต้นเจ้าหน้าที่ได้กำชับให้ระมัดระวังเรื่องกลิ่นควัน เพื่อไม่ให้รบกวนประชาชนที่พักอาศัยบริเวณใกล้เคียง รวมถึงเจ้าหน้าที่ตำรวจได้เข้าไปตรวจสอบและระงับเหตุเดือดร้อนรำคาญแล้ว
ความเห็นของผู้แจ้ง: ก่อนอื่นต้องขอบคุณเจ้าหน้าที่ที่ทำงานขยันขันแข็ง เนื่องจากดิฉันได้รับความเดือดร้อนจากการกระทำของบุคคลที่เห็นประโยชน์ส่วนตนและพวกพ้องโดยไม่มีเหตุสมควร กระทำบ่อยครั้งจนเกินกว่าจะรับได้ ต้องรบกวนเจ้าหน้าที่เข้ามาช่วยดูแลหลายครั้งหลายครา ขอโทษและขอบคุณอีกครั้งค่ะ
พื้นที่: แขวงบางขุนศรี เขตบางกอกน้อย กรุงเทพมหานคร